Blankbrusta cipselo

La Blankbrusta cipselo aŭ Blankbrusta apodo (Cypseloides lemosi) estas birdo el la familio de apusedoj, kiu enhavas apusojn, apusetojn, cipselojn, ktp.HBW and BirdLife International (2021) Handbook of the Birds of the World and BirdLife International digital checklist of the birds of the world. Versio 6. Disponebla ĉe:  Alirita la 7an de Aŭgusto, 2022 Ĝi troviĝas en Bolivio, Kolombio, Ekvadoro, Peruo, kaj eble Brazilo.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Julio 2022. Species Lists of Birds for South American Countries and Territories.  Alirita la 24an de Julio, 2022

Taksonomio kaj sistematiko
La Roĉilda cipselo (Cypseloides rothschildi), la Blankbrusta cipselo, la Nigra cipselo (C. niger), kaj la Fulga cipselo (C. fumigatus) formas superspecion. La Blankbrusta cipselo estas monotipa.

Aspekto
La Blankbrusta cipselo estas 14 ĝis 15 cm longa kaj pezas ĉirkaŭ 28 g. Ambaŭ seksoj havas noĉoforman voston, la noĉo de la masklo estas pli profunda. Ambaŭ seksoj havas la saman plumaron. Plenkreskuloj havas fulgonigrecajn suprajn partojn kun malforta verda brilo sur la krono kaj dorso kaj bluecajn flugilojn kaj voston. Ili estas nigraj inter la beko kaj okulo. Ili havas grandan blankan makulon trans la brusto, kiu estas pli larĝa en la mezo. La cetero de iliaj subaj partoj estas pli pala ol la supraj partoj kaj iomete bruneca. Nematuruloj ne havas la blankan brustobendon; ili estas malhele ardezgrizaj kun blankaj pintoj en plej multaj plumoj de la subaj partoj.Schulenberg, T. S. (2020). White-chested Swift (Cypseloides lemosi), version 1.0. En Birds of the World (T. S. Schulenberg, Editor). Cornell Lab of Ornithology, Ithaca, NY, USA.  Alirita la 1an de Oktobro, 2022

Distribuado kaj habitato
La Blankbrusta cipselo estas konata el vaste disaj lokoj ekde la valo de la rivero Kaŭko en Kolombio suden laŭlonge de la orienta deklivaro de Andoj en Ekvadoro kaj en Peruon ĝis la departemento Kuzko, kaj ankaŭ oriente en Bolivion. Nekonfirmita vidaĵo en Brazilo igas la Sudamerikan Klasifik-Komitaton de la Usona Ornitologia Societo trakti la specion kiel hipotezan en tiu lando. La blankbrusta cipselo estis plejparte registrita super ĉiamverdaj montaj kaj malaltateraj arbaroj, sed ankaŭ troviĝas ĉe paŝtejoj kaj junaj sekundaraj arbaroj.

Kutimaro
Migrado
Ĉar reproduktado fare de blankbrustaj apusoj ne estis dokumentita ĉe iu ajn loko, oni ne scias ĉu la specio estas loĝanta aŭ migranta ĉe iu ajn el ili.

Manĝdo
Kiel ĉiuj apusoj, la blankbrusta estas aera insektomanĝanto. Ĝia dieto ne estas konata detale, sed oni observis ĝin manĝi malgrandajn skarabojn. Ĝi kutime manĝoserĉadas grupe, ofte kun aliaj apusoj.

Reproduktado
Nenio estas konata pri la reprodukta fenologio de la blankbrusta apuso. Oni supozas, ke ĝi nestas sur klifoj proksime de akvo kiel aliaj de sia genro.

Voĉo
La krioj de la blankbrusta apuso estas priskribitaj kiel "rapida, fajfa pi'pi'pi-pi-pii pii kaj ununuraj notoj de tip kaj pii."

Statuso
La IUCN taksis la blankbrustan apuson kiel Malplej Zorgigan, kvankam ĝi havas malgrandan konatan arealon kaj nekonatan populacion, kiu supozeble malpliiĝas. Neniu tuja minaco estis identigita. "La konserva stato de la blankbrusta apuso tamen malfacilas adekvate taksi ĝis la reprodukta arealo de ĉi tiu specio estos konstatita."

Referencoj

 Eksteraj ligiloj 

kategorio:Apusedoj
kategorio:Birdoj de Sudameriko